‘এলার্জি’ শব্দটি আমাদের দেশে সকলের কাছেই অতি পরিচিত হওয়া সত্ত্বেও এ নিয়ে বিভ্রান্তির শেষ নেই। অনেকেই ভেবে থাকেন চর্মরোগ মানেই হলো এলার্জি। কিন্তু এলার্জি হচ্ছে অনেকগুলো চর্মরোগের মধ্যে মাত্র একটি চর্মরোগ। এলার্জির লক্ষণগুলো হঠাৎ করে শরীরে বিভিন্নভাবে প্রকাশ পায়। দেখা যায় শরীরের বিভিন্ন অংশে হঠাৎ করে দানা উঠতে শুরু করে এবং শরীরের বিভিন্ন অংশের ত্বক লাল ও চাকা হয়ে ফুলে ওঠে এবং সেই সাথে প্রচণ্ড চুলকানি থাকতে পারে।